Trelis/gawiki huggingface dataset:
Áine Ní Ghlinn. Is scríbhneoir, file agus iriseoir í Áine Ní Ghlinn. Tá breis agus tríocha leabhar scríofa ag Áine Ní Ghlinn, ina measc bailiúcháin filíochta agus sraith leabhar agus úrscéalta do leanaí agus do dhéagóirí. Den chuid is mó, bíonn sí ag scríobh do dhaoine óga. Bhí sí ceaptha ina Laureate na nÓg sa bhliain 2020, an chéad uair a ceapadh údar Gaeilge sa ról náisiúnta sin.
Saol agus saothar.
Rugadh Áine i gContae Thiobraid Árann sa bhliain 1955. D’fhás sí aníos i gCrois an Ghúlaigh i dTiobraid Árainn agus chuaigh sí ag Scoil Náisiúnta an Bhealaigh, áit a raibh a hathair ina phríomhoide. Cé nach Gaeilge amháin a bhí acu sa mbaile agus í ag fás aníos, bhí an Ghaeilge go mór chun cinn sa mbaile. Gaeilge Chonamara a bhí ag a hathair arbh as Béal Átha na Sluaighe ó dhúchas dó ach a chaith go leor ama i gConamara ina óige. Gaeilge na Mumhan a bhí ag a máthair. 
Chuaigh sí go dtí Clochar na Toirbhirte Dúrlas Éile agus ansin go dtí Coláiste Ollscoile Átha Cliath, áit a bhain sí céim amach i nGaeilge agus i mBéarla. Ina dhiaidh sin,  chuaigh sí ar aghaidh chun Ard-Dioplóma san Oideachas a bhaint amach. 
Ar dtús, d'oibrigh sí mar mhúinteoir meánscoile. Ina dhiaidh sin chuaigh sí go dtí an London School of Journalism, áit a bhfuair sí Dioplóma san Iriseoireacht. Bhain sí céim M A. sa Scríbhneoireacht Chruthaitheach amach ó Ollscoil Lancaster. 
Sa lá atá inniu ann, scríobhann sí do RTÉ Raidió na Gaeltachta agus RTÉ. Tá sí ar cheann de na scríbhneoirí ar an seó teilifíse Ros na Rún. 
Bíonn sí ag teagasc na scríbhneoireachta cruthaithí do gach aois, go háirithe sna Gaelscoileanna. Treoraíonn sí ceardlanna do mhúinteoirí ar an Ghaeilge agus sa litríocht. Ábhair dheachair iad cuid de na topaicí a chlúdaíonn sí ina cuid filíochta, cosúil le mí-úsáid leanaí.
Cónaíonn sí i mBaile Átha Cliath.
Leabharliosta.
Ficsean do pháistí.
Ba é an leabhar "Daifní Dineasár" a d’fhoilsigh The O’Brien Press sa mbliain 2001 an chéad leabhar do pháistí dá cuid a foilsíodh.
Go gairid i ndiaidh an chéad leabhair sin, d’fhoilsigh An Gúm an dara leabhar do pháistí léi, "An Leaba Sciathánach.  "Tháinig cuid den inspioráid don leabhar sin ón tsraith leabhar "The Bed That Went Whoosh!" le Bernard Shaw agus William Bolger a foilsíodh sna 1960idí. Léigh sí an leagan Gaeilge den tsraith a bhí aistrithe go Gaeilge faoin teideal "An Leaba a d’Imigh Huis!."
srl
Siero. Is bardas nó "consejo" i gcomhphobail fhéinrialaithe Asturias na Spáinne é Siero. Tá sésuite i lár an réigiúin agus tá teorainn aige le Gijón soir, agus Villaviciosa, Sariego, Nava, agus Bimenes, ó dheas. Tá achar iomláin 211.23 cm² aige agus tá thart ar 51,700 daoine ina gcónaí ann. Is iad "Lugones", "Pola de Siero", "La Fresneda" agus "El Berrón", na príomhionaid daonra sa bhardas.
Dancing with the Stars (sraith 3 na hÉireann). Is comórtas damhsa teilifíse é Dancing with the Stars (Gaeilge: "Ag Damhsa le na Réaltaí"), a thosaigh in Éirinn sa bhliain 2017. Thosaigh an tsraith ar an 6 Eanáir 2019.
D'fhógair Amanda Byram ar an 28 Lúnasa 2018, nach mbeadh sí ag filleadh mar láithreoir i 2019. Fógraíodh ar an 30 Deireadh Fómhair 2018, go mbeidh Jennifer Maguire ag teacht ina háit.
Cúplaí.
Ar an 2 Nollaig 2018, ainmníodh Mairéad Ronan mar an gcéad iomaitheoir. I lár agallamh le Ryan Tubridy ar RTÉ Raidió 1 ainmníodh Darren Kennedy agus Eilish O'Carroll mar an dara agus an tríú iomaitheoirí in iomaíocht. Ar an 4 Nollaig, ainmníodh Fred Cooke agus Holly Carpenter mar an gceathrú agus an cúigiú iomaitheoirí ag glacadh páirt. Fógraíodh Clelia Murphy mar an séú iomaitheoir ar an 5 Nollaig le Denis Bastik ainmnithe mar an seachtú iomaitheoir níos déanaí an lá céanna. Ar an 6 Nollaig ainmníodh Johnny Ward mar an ochtú iomaitheoir. I lár cuma ar "The Late Late Show" ar an 7 Nollaig, bhí liosta na n-iomaitheoirí críochnaithe le Cliona Hagan, Peter Stringer agus Demi Isaac Oviawe ainmnithe.
Mystic Comics. Is greannán Meiriceánach é Mystic Comics. Bhí na greannáin foilsithe idir mí Mheitheamh 1940 agus Lúnasa 1942. Ba é an chéad fhoilseachán de chuid réamhtheachtaí Marvel, Timely Comics.
"Mystic Comics" (Timely).
Imleabhar 1.
Déanann na carachtair mór le rá Blazing Skull (eagrán #5, Márta 1941), Destroyer (eagrán #6, DF. 1941) agus Black Widow cumaí i "Mystic Comics". Déanann The Black Widow cumaí sna heagrán #4 (Lún. 1940), #5 (Már. 1941) agus #7 (Nol. 1941).
Chomh maith le sin tá carachtair eile ag déanamh cumaí: Thin Man (eagrán #4, Lún. 1940); the Blue Blaze, (#1-4); Flexo the Rubber Man (#1-4); the Black Marvel (# 5-9), agus the Terror (# 5-10). Is iad an foirean bleachtairí na 3Xs (eagrán # 1) an chéad foireann atá ag Timely.
Blazing Skull. Is sárlaoch ficseanúil é The Blazing Skull (Mark Anthony Todd). Tá sé le feiceáil i ngreannáin de chuid Marvel Comics. Cruthaíodh ag Bob Davis, bhí sé le feiceáil den chéad uair i "Mystic Comics # 5" (Márta 1941), foilsithe ag réamhtheachtaí Marvel, Timely Comics.
Black Widow (Claire Voyant). Is sárlaoch ficseanúil i ngreannáin de chuid Marvel Comics í Black Widow (Claire Voyant). Ba é George Kapitan agus Harry Sahle a chruthaigh Black Widow. Chonacthas í den chéad uair i "Mystic Comics #4" (Lúnasa 1940), foilsithe ag réamhtheachtaí Marvel, Timely Comics.
Is í an Black Widow an chéad bhan-sárlaoch le feiceáil i ngreannán.
Black Marvel. Is sárlaoch ficseanúil é Black Marvel ("Daniel Lyons"). Tá sé le feiceáil i ngreannáin de chuid Marvel Comics. Cruthaíodh ag Al Gabriele, bhí sé le feiceáil den chéad uair i "Mystic Comics #5" (Márta 1941), foilsithe ag réamhtheachtaí Marvel, Timely Comics.
Club CLG Naomh Caoimhín Chaisleán Riabhach. Is é Club CLG Naomh Caoimhín Chaisleán Riabhach (English - St. Kevins GAA Club Castlerea) an club Cumann Lúthchleas Gael sa Chaisleán Riabhach i gContae Ros Comáin. Bunaíodh an chlub i 1968 agus is í pheil ghaelach an spórt is mó a imrítear sa chlub.
Honóracha.
1967, 1968, 1971, 1973, 2003, 2008, 2009
1968
Naisc Sheachtracha.
CLG Naomh Caoimhín, An Caisleán Riabhach
Ken Page. Is aisteoir, aisteoir gutha agus amhránaí cabaret Meiriceánach é Kenneth "Ken" Page, a rugadh sa bhliain 20 Eanáir 1954. Rugadh agus tógadh é in St. Louis, Missouri.
Klaus Nordling. Ba chruthaitheoir greannán Meiriceánach é Klaus Nordling (29 Bealtaine 1910 – 19 Samhain 1986). Rugadh é in Pori na Fionlainne ach tugadh go Meiriceá é sa bhliain 1912. Tá aithne air mar chruthaitheoir Lady Luck agus an . Fuair sé bás sa bhaile in Ridgefield, Connecticut.
Shahrbaraz. Rí de chuid an Ríshleachta Shasánaigh ab ea Shahrbaraz nó Shahrvaraz (dáta báis: Meitheamh 630). Rialaigh sé an impireacht idir 27 Aibreán 630 agus 9 Meitheamh 630. Sular ghabh sé cumhacht ón rí Ardashir III, bhí sé ina ghinearál san arm Sasánach faoi stiúir Khosrow II. Bhí ról tábhachtach aige sa Chogadh idir na Sasánaigh agus Impireacht na Biosáinte (602-628) agus sna heachtraí a tháinig ina dhiaidh sin freisin. Ciallaíonn an t-ainm Shahrbaraz “Torc na hImpireachta”, teideal a chuireann a chumhacht mhíleata in iúl (bhí nasc idir an torc agus bua míleata i gcultúr an tSorastrachais).
Heraclius. Impire na Biosáinte idir 610 agus 641 ab ea Heraclius (575 – 11 Feabhra, 641). Chuir sé an Ghréigis i bhfeidhm mar theanga oifigiúil na hImpireachta. Tháinig sé i gcumhacht tar éis gur ghlac a athair páirt in éirí amach i gcoinne an impire Phocas. An bhliain a tháinig sé i gcumhacht, áfach, bhí an Impireacht i mbaol ó naimhde éagsúla ar dhá theorainn ar a laghad. Bhí air smacht a ghabháil i rith an chogaidh idir a impireacht féin agus Impireacht na Sasánach. Cé gur chaill na Biosánaigh na céad cathanna san fheachtas sin, bhí an t-impire in ann cailleadh iomlán a sheachaint tríd an úsáid a bhain sé as cabhlach na Biosáinte agus na ballaí cosanta láidre taobh amuigh de Cathair Chonstaintín. Ina dhiaidh sin, b'éigean dó an t-arm a láidriú, agus d'éirigh leis na Sasánaigh a dhíbirt amach as an Anatóil. Sa bhliain 627 fuair sé an bua iomlán orthu i gCath Nineveh agus cuireadh rí na Sasánach, Khosrow II as cumhacht ag a mhac, Kavadh II, a ghéill go huile is go hiomlán do Heraclius sula d'fhág sé na críocha gafa. Mar sin a tháinig an tsíocháin faoi réim arís. Ina dhiaidh sin bhí air dul i ngleic le dúshlán nua: Concais na Moslamach. Tháinig na Moslamaigh ón Araib chun críocha na Sasánach a ghabháil. Faoi 634 a bhíodar sa Siria Rómhánach, áit a fuair siad an bua ar Theodore, deartháir Heraclius. Taobh istigh d'achar gearr, d'éirigh leo An Mheaspatáim, An Airméin agus An Éigipt a ghabháil. Rinne Heraclius iarracht caidreamh taidhleoireachta a bhunú idir na Crótaigh na Seirbiaigh sna Balcáin. Rinne sé iarracht freisin, an siosma sna heaglaisí Críostaí a réiteach. Dhiúltaigh an dá thaobh glacadh leis an réiteach seo, áfach.
Nikephorus II Phokas. An tImpire Biosántach idir 963 agus 969 ab ea Nikephorus II Phokas (nó Nicephorus II Phocas; 912 – 11 Nollaig 969). In ainneoin an ratha mhíleata a bhain sé amach le linn athbheochan na mBiosántach sa deichiú haois, impire conspóideach ab ea é i ndáiríre. De réir roinnt scríbhneoirí, eisean a spreag an choimhlint idir an Impireacht agus na Bulgáraigh, agus le linn dó bheith i réim, cailleadh an tSicil do na Moslamaigh. Anuas air sin, theip air dul i ngleic le Otto I, rí Gearmánach a rinne ionradh talún ar an Iodáil. Ag an am céanna, d'éirigh leis Cilicia a ghabháil agus fiú an Chipir a athghabháil don Impireacht, éachtaí a chuir ar a chumas dó a ionraí féin a dhéanamh ar an Leiveaint níos déanaí, nuair a d'éirigh leis dul chomh fada le Jazira. Ní raibh gnaoi an phobail air ina thír féin: bhí air an ráta cánach a ardú chun na feachtais mhíleata ar fad a mhaoiniú, agus bhí seasamh éagsúil aige i leith ceisteanna diagachta, rud a tharraing drochamhras a chomhghuaillithe air. Bhí a nia, John Tzimiskes, i measc na ndaoine a chaill muinín as, agus de réir seo, ghabh sé cumhacht tar éis dó Nikephorus a mharú ina leaba.
La Défense. Tá La Défense suite i bPáras sa Fhrainc.
Dick Ayers. Ba ghreannán ealaíontóir Meiriceánach é Richard Bache "Dick" Ayers ar an 28 Aibreán, 1924 agus fuair bás ar an 4 Bealtaine, 2014.
Liosta daoine Marvel Comics. Is foilsitheoir greannán Meiriceánach é Marvel Comics. Is liosta é seo de na daoine a d'oibrigh le Marvel Comics agus a réamhtheachtaithe Timely Comics agus Atlas Comics.
2019. Is bliain choitianta í an bhliain 2019 (MMXIX).
2020idí. Cultúr.
Faisean.
Spreag treochtaí faisin 2020 den chuid is mó sna 2000idí. Treocht faisin go luath sna 2020idí ab ea masc maisiúil a chaitheamh chun an galar COVID-19 a chosc.
Ceol.
Faoi 2020, bhí TikTok ina ardán ceoil a raibh an-tóir air ar na meáin shóisialta. Tháinig méadú ar sruthú ar ardáin mar Spotify, YouTube Music, Amazon Music agus Apple Music mar gheall ar phaindéim COVID-19. Cuireadh féilte ar nós Coachella ar ceal mar gheall ar an víreas. Scrios paindéim COVID-19 an gnó camchuairte.
Popcheol, hip hop, R&amp;B, nu skool breaks, reggae fusion agus nu disco chun tosaigh go luath sna deich mbliana.
Ailtireacht.
Tá athbheochan san ailtireacht léiritheach. Críochnaíodh SoFi Stadium an 8 Meán Fómhair 2020 agus is cuid de Hollywood Park é, comharsanacht mháistirphleanáilte atá á forbairt in Inglewood, California. Feidhmíonn an staidiam mar bhaile do na Los Angeles Rams agus do Luchtairí Los Angeles. Tá SoFi Stadium chun Super Bowl LVI a óstáil i mí Feabhra 2022.
Bucky (Marvel Comics). Is ainm in úsáid ag roinnt carachtair i ngreannáin Meiriceánacha foilsithe ag "Marvel Comics" é Bucky, go cotianta mar chúntóir do Captain America.
James Buchanan Barnes.
Ba é James Buchanan Barnes an chéad duine chun an t-ainm Bucky a húsáid.
Black Widow (Marvel Comics). Is ainm ar roinnt carachtair i ngreannáin Mheiriceánacha foilsithe ag "Marvel Comics" í Black Widow.
Toro (greannáin). Is ainm ar dhá charachtar a dhéanann cumaí i ngreannáin Meiriceánacha foilsithe ag "Marvel Comics". Rinne an chéad Toro cumaí i Timely Comics.
Stair foilsitheoireacht.
Rinne an chéad Toro a chéad chuma i "Timely Comics"' "Human Torch Comics #2" (ag teacht amach san fhómhar 1940).
Beathaisnéis.
Rugadh Thomas Raymond i gCathair Nua-Eabhrac. Fuair a thuismitheoirí bás i dtimpiste traein.
Vision (Aarkus). Is sárlaoch ficseanúil é The Vision (Aarkus) a dhéanann cumaí i ngreannáin Meiriceánacha foilsithe ag "Marvel Comics". Cruthaíodh ag Joe Simon agus Jack Kirby, bhí sé le feiceáil den chéad uair i rith an ré órga i "Marvel Mystery Comics #13" (Sam. 1940), foilsithe ag réamhtheachtaí Marvel, "Timely Comics".
Matthias Bachinger. Is imreoir leadóige gairmiúla as An Ghearmáin é Matthias Bachinger. Rugadh é ar an 2 Aibreán 1987.
Jessica Pegula. Is imreoir leadóige gairmiúla as na Stáit Aontaithe í Jessica Pegula. Rugadh í ar an 24 Feabhra, 1994.
Amanda Anisimova. Is imreoir leadóige gairmiúil as na Stáit Aontaithe í Amanda Anisimova. Rugadh í ar an 31 Lúnasa 2001.
Dayana Yastremska. Is imreoir leadóige gairmiúla as an Úcráin í Dayana Oleksandrívna Yastremska. Rugadh í ar an 15 Bealtaine 2000.
Longes mac nUislenn. Sa Rúraíocht, is reamhscéal den "Táin Bó Cuailnge" é Deoraíocht mhic Uisleann (Sean-Ghaeilge Loinges mac nUislenn), den 9ú haois. Caomhnaítear é sa Leabhar Laighneach, sa Leabhar Buidhe Leacáin agus lámhscríbhinn amháin den luath-16ú haois.
Scéal.
Thug an scéalaí ríoga, Fedlimid mac Daill, cuireadh don seanrí Conchúr mac Neasa agus a fhreastalaithe chuig féasta ina thighse. Gan choinne, lig an leanbh i mbroinn a mhná chéile scread chomh glórach as, gur chuala cách é. D'fhiafraigh an bhean shuaite den draoi Cathbhadh céard ba bhrí leis na screada, agus d'fhreagair sé:
Nótaí aistriúcháin
Bhraith Cathbhadh fíoch an linbh i mbroinn a máthar agus thug sé an t-ainm Deirdre di dá bharr. In ainneoin achainíocha na nUladh go mbáfaí an leanbh ar an dtoirt, chuir Conchúr bean chéile Fheidhlimí chuig fearann iargúlta, agus thug sé amach ar altramas í leis an seanbhean Leabharcham. Bhí sé ar intinn aige Deirdre a phósadh agus í tagtha in aois.
Le cabhair ó Leabharcham, chas Deirdre ar Naoise, mac Uisleann agus Ealbha agus garmhac Cathbhaidh, gaiscíoch agus amhránaí óg, agus thit sí i ngrá leis. Faoi bhagairt "Gláimhe Díchinn" chuir sí iachall air éalú léi. Theith an bheirt acu i dteannta le beirt deartháireacha Naoise, Ardán agus Ainnle, go hAlbain. Ach ansin, bhíodar sáraithe ag rí na gCruithneach de bharr áilleacht Deirdre.
Faoi dheireadh, tháinig siad chuig oileán iargúlta. Chuir Conchúr Leborcham chucu, chun go bhfeice an raibh Deirdre fós chomh álainn is a bhíodh, in ainneoin an anró. Ag iarraidh Deirdre a chosaint roimh phósadh neamh-inmholta, dúirt sí nach raibh. Ach bhí neach eile curtha ag Conchúr, agus dúirt an té seo leis a mhalairt.
Thug Chonchúr ansin cuireadh abhaile dóibh ag geallúint go ráineodh siad slán, agus chuir sé a mhac Cormac Conn Longas le Fearghas mac Róigh agus Dubhthach mar rárthóirí. Ach sular shroichadar Eamhain Mhacha, maraíodh Naoise go fealltach ag Eoghan mac Dairtheacht, giolla gualainne Conchúir. De bharr an fhill seo, d'fhág an triúr ráthóirí cúige Uladh agus chuaigh chun a naimhde sna Connachta, Ailill mac Máta agus Méabh. Agus stuac air roimh Dheirdre óir gur dhiúltaigh sí é a phósadh, thairg Conchúr í don fhear a mharaigh Naoise. Mharaigh Deirdre í féin, ag léimt as an gcarbad agus ag bualadh a cinn ar carraig.
Tionchair.
Leanann an scéal "Tochmarc Luaine acus aided Athirni" ar aghaidh le scéal na mac.
Ar cheann desna foinsí Gaelacha de Tristan und Isolde is ea an scéal seo. Insítear an t-ábhar céanna sa scéal "Tóraíocht Dhiarmada agus Ghráinne".
"Deirdre" le Yeats.
Tá an dráma "Deirdre" le William Butler Yeats bunaithe ar an seanscéal seo. Tarlaíonn eachtraí an dráma ar lá déaranach na tragóide, inste le guthanna tochtmhara na laochra. Tá Deirdre, Naoise agus Fearghas i mbothán coille in Albain, ag feitheamh ar Chonchúr, a gheallann athchairdeas dóibh. Briseann sé a ghealltanas ámh; maraítear Naoise agus maraíonn Deirdre í féin. Cuireann Fearghas cosc ar an rí fiú lámh a leagan ar na coirp mharbha.
The Birth of a Nation. Dráma tostach eipiciúil Meiriceánach ón mbliain 1915 ab ea an scannán The Birth of a Nation. D. W. Griffith a stiúraigh an scannán. Cáintear an scannán mar moltar an ciníochas ann agus cuireann sé na baill den Ku Klux Klan ar taispeáint mar laochra. Ar an drochuair, cuireadh fáilte roimh an scannán. Chuaigh ardchaighdeán teicniúil an scannáin leis an bhfáilte úd.
Cuireadh "The Birth of a Nation" os comhair an tsaoil den chéad uair ar 8 Feabhra 1915 san Amharclann Clune i lár Los Angeles agus "The Clansman" mar theideal air.
Meg Connery. Ba shufraigéid Éireannach í Meg Connery (1879-1956). Chuaigh sí ar stailc ocrais faoi dhó. Chaith sí go leor tréimhsí sa phríosún agus briseadh a srón agus í istigh sa phríosún.
Saol.
Rugadh Margaret Connery née Knight i gCathair na Mart, Contae Mhaigh Eo. Ba é Con Connery an fear céile aici agus phós siad agus í ina fichidí. Is beag eolas atá againn fúithi roimh a rannpháirtíocht san Irish Women 's Franchise League. D'oibrigh Connery le Hanna Sheehy-Skeffington agus ba leas-cathaoirleach an Irish Women's Franchise League í. 
Tá cáil aici as a cuid gníomhaíochta, ag briseadh fuinneoga agus ag caitheamh clocha, chomh maith le léiriú polaitiúla, ag obair ar an Irish Citizen agus nuair a chuireadh i bpríosún í ar son na cúise. Tá clú áirithe uirthias an ngrianghraf a ghlacadh di ag tabhairt cóipeanna den Irish Citizen do Bonar Law agus do Sir Edward Carson.
Príosúnacht agus léirithe.
Níor cheap Connery go mbeidh mná ag caitheamh a gcuid vótaí i mbealach difriúil ná fir, nó go mbeidís ag baint úsáid as a vóta a chaitheamh i mbealach níos éifeachtaí. Bhí sí i gcoinne an caighdeáin dúbailte a tharla idir mná agus fir. Scríobh sí faoin ábhar sin san Irish Times níos mó ná uair amháin. In Ireland, as elsewhere, public morals must continue in an unhealthy state while we tolerate the shameful double moral standardCé go raibh sí curtha i bpríosún go rialta le haghaidh scriosadh maoine bhí Connery go hiomlán i gcoinne úsáid foréigin chun an vóta a fháil. Cuireadh i bpríosún í ar feadh seachtaine i mí na Samhna 1911 tar éis léiriú agus cuireadh arís í i mí na Samhna 1912 nuair a bhí sí in éineacht leis an ngrúpa a bhris fuinneoga ag Teach an Chustaim. I 1912 rinne sí trasnáil ar Winston Churchill. I 1914 d'eagraigh Connery na chéad óráidí ar ceart vótála na mban i Longfort, Liatroim agus Ros Comáin. I mí Eanáir 1913 bhris sí fuinneoga Chaisleán Bhaile Átha Cliath arís agus gabhadh í, agus an uair seo chaith sí mí i bpríosún. Le linn an ama seo, agus í i dTulach Mhór, chuaigh na mná ar stailc ocrais mar chuid den a n-éileamh le bheith caite mar phríosúnaigh pholaitiúla. D'fhulaing ceann de na príosúnaigh eile, Hoskins, as cliseadh croí agus scaoileadh í. D'éirigh leis na mná eile. Chaill Connery leanbh i mí Meithimh 1914. As sin amach thosaigh a cuid sláinte ag dul in olcas.
Bás agus cuimhne.
Bhí sí beo bocht ag deireadh a saoil. Ní raibh leanaí aici agus d'imigh a deartháireacha agus deirfiúracha go Meirceá. Cuireadh Meg agus a fear céile, Con, in uaigh gan leacht i Reilg Chnocán Iaróm i gCrois Araild sna caogaidí.
Tuilleadh léitheoireachta.
Cite webURLhttps://artsandculture.google.com/exhibit/WAKykHy0PC6zKATitleViolence Ridicule and SilenceWebsiteGoogle Cultural InstituteURL access date2018-12-06
John Bercow. Polaiteoir de chuid an Pháirtí Choimeádaigh sa Ríocht Aontaithe is ea John Simon Bercow. Rugadh é in Edgware, Londain, ar an 19 Eanáir 1963.
Iain Duncan Smith. Polaiteoir de chuid Pháirtí Choimeádach sa Ríocht Aontaithe is ea Iain Duncan Smith. Rugadh i nDún Éideann, Albain é ar an 9 Aibreán 1954.
Ollialtóg nochtúil. Is ainmhí í an ollialtóg nochtúil ("Nyctalus lasiopterus"). Mamach neamhchoitianta atá ann. Tá sé dúchasach san Áise agus san Eoraip. Cónaíonn sí sna crainn i gcoillte duillsilteacha. Is iad na héin 80% dá cuid bia.
Cuscas liath. Is ainmhí é an cuscas liath ("Phalanger mimicus"). Mamach marsúipiach atá ann. Tá sé dúchasach san Astráil agus i ndeisceart Nua-Ghuine.
Ialtóg fhadchluasach liath. Is ainmhí í an ialtóg fhadchluasach liath ("Plecotus austriacus"). Mamach atá ann, dúchasach ar fud dheisceart agus lár na hEorpa. Itheann sí liatháin sa chuid is mó.
Mangabaí liathleicneach. Is ainmhí é an mangabaí liathleicneach. Mamach atá ann.
Madra gríofa Bruiséalach. Is madra clóis é an madra gríofa Bruiséalach.
Larry Storch. B'aisteoir Meiriceánach é Lawrence Samuel "Larry" Storch, a rugadh sa bhliain 8 Eanáir 1923 agus a fuair bás ar 8 Iúil 2022. Thabhaigh sé clú mar Agarn ar an tsraith theilifíse "F Troop" sna 1960idí. Bhí sé gníomhach bisiúil mar aisteoir gutha freisin.
Gary Coleman. B'aisteoir agus fhuirseoir Meiriceánach é Gary Wayne Coleman, a rugadh ar an 8 Feabhra 1968. Cailleadh é ar an 28 Bealtaine 2010 in Provo, Utah.
Diodorus Siculus. Staraí Gréagach ab ea Diodorus Siculus (/ ˌdaɪədɔːrəs sɪkjʊləs /; Gréigis: Διόδωρος Σικελιώτης Diodoros Sikeliotes) (fl. 1ú haois RC). Tá aithne mhaith air toisc gur scríbh sé an stair uilíoch "Bibliotheca historica",  idir 60 agus 30 RC, cuid mhaith de a tháinig slán. Tá sé socraithe i dtrí chuid. Clúdaíonn an chéad chuid stair mhiotasach suas go dtí turnamh na Traí, eagraithe go geografach, ag cur síos ar réigiúin ar fud an domhain ón Éigipt, ón India agus an Araib go dtí an Ghréig agus an Eoraip. Clúdaíonn an dara chuid Cogadh na Traoi go bás Alastair Mhóir. Clúdaíonn an tríú chuid an tréimhse go dtí thart ar 60 RC. Aithníonn "Bibliotheca", a chiallaíonn 'leabharlann', go raibh sé ag tarraingt ar obair go leor údair eile.
Saol.
De réir a chuid oibre féin, rugadh é ag Agyrium sa tSicil, ar a dtugtar Agira anois ). Le heisceacht amháin, ní thugann an tseandacht níos mó faisnéise faoi a shaol agus a ghnóthaí seachas ina chuid oibre. Scríobhann naomh Iaróm amháin, ina Chronicon faoi "bliain Abraháim 1968" (49 RC), "Bhain Diodorus na Sicile, scríbhneoir stair na Gréige, clú agus cáil amach.". Mar sin féin, tugann a aistritheoir Béarla, Charles Henry Oldfather, le fios  an "chomhtharlú suntasach" gurb é ceann den dá inscríbhinní Gréigise amháin ó Agyrium (Inscriptiones Graecae XIV, 588) is ea  "Diodorus, mac Apollonius".
A shaothar.
Bhí stair uilíoch Diodoruis, a d'ainmnigh sé Bibliotheca historica (Gréigis: Ἱστορικὴ Βιβλιοθήκη, "Leabharlann Stairiúil"), ollmhór agus bhí 40 leabhar ann, a bhfuil 1-5 agus 11-20 acu atá fós ann: tá blúirí de na leabhair chaillte caomhnaithe i Photius: agus na sleachta de Constantine Porphyrogenitus.
Gribhéad. Is ainmhí é an gribhéad. Mamach atá ann.
Guanácó. Is ainmhí é an guanácó. Mamach atá ann.
Greannán. Is iris a thaispeánann scéal srathaithe sa bhfoirm stiallghreannán, go hiondúil bhíonn an t-eachtraí sárlaoch páirteach é greannán.
An Pol Theas. Ceann den dá phointe ina dtrasnaíonn ais rothlaithe an Domhain a dhromchla, is ea an Pol Theas (nó an "Mol Theas"), ar a dtugtar freisin an Pol Theas Geografach nó Pol Theas an Domhain.
Is é an pointe is faide ar dhromchla an Domhain é, agus luíonn sé ar an taobh eile den Domhan ón Phol Thuaidh.
Gluaiseacht na veisteanna buí. Is gluaiseacht pholaitiúil a thosaigh ar líne i mBealtaine 2018 í Gluaiseacht na veisteanna buí (Fraincis: "Mouvement des gilets jaunes"). Thosaigh sraith oll-léirsithe seachtainiúla ar 17 Samhain 2018 sa Fhrainc, ar son cothrom na Féinne i gcúrsaí eacnamaíochta i dtús báire, agus níos déanaí, athchóiriú polaitíochta.
Sondra Locke. Ba bhan-aisteoir Meiriceánach í Sandra Louise Anderson a rugadh Smith ar an 28 Bealtaine, 1944 i Shelbyville, Tennessee agus a fuair bás ar an 3 Samhain, 2018.
Moncaí uallach Guatamalach. Is ainmhí é an moncaí uallach Guatamalach. Mamach atá ann.
Sacaí aghaidhbhán. Is ainmhí é an sacaí aghaidhbhán. Mamach atá ann.
Scéal. Is éard is scéal ann ná cuntas ar bith ar shraith imeachtaí gaolmhara, neamhfhicseanúil (cuimhní cinn, beathaisnéis, tuairisc nuachta, clár faisnéise, cuntas taistil, srl.) nó ficseanúil (finscéal, síscéal, fabhalscéal, úrscéal, scéinséir, srl.). Is féidir scéalta a chur i láthair trí fhocail scríofa nó labhartha, trí íomhá shocair nó scannán, nó trí mheascán de na meáin seo.
Is é an seanchas béil an modh is luaithe chun scéalta a roinnt. Úsáidtear scéalta chun iompar ceart, stair chultúrtha, agus féiniúlacht phobail a mhúineadh do dhaoine óga. San antraipeolaíocht sa lá atá inniu ann, déantar staidéar ar na bealaí a úsáideann pobail bhundúchasacha thraidisiúnta an seanchas agus an scéalaíocht.